Gising ka na ba?
Ano…
Mabuti na ang pakiramdam ko.
Kaya ko nang maglakad mag-isa.
Pakiusap, ibaba mo na ako.
Sigurado ka ba na kaya mo na?
Oo.
Mabuti naman.
Bakit namumulaklak ang puno ng seresa? Kalagitnaan na ng tag-init.
Nakakapangduda.
Parang nakita ko na ito dati.
Sa wakas, dumating ka na.
Mr. Tsuruki?
Kanina ko pa kayo hinihintay.
Maligayang pagdating sa tahanan ng Usuba.
Usuba?
MY HAPPY MARRIAGE
KABANATA 10
MGA BULAKLAK NG PUNO NG SERESA SA TAG-INIT AT ANG PAGKAKAMALI
Hindi ko akalaing makakapunta ka rito.
Bakit Usuba?
Ang totoo niyan, Arata Usuba ang tunay kong pangalan.
Tsuruki ang alyas ko.
Arata Usuba?
Oo. Parte ako ng pamilya na kinabibilangan mo.
Pinsan mo ako.
Base sa nakikita ko,
alam mo na kung bakit kami pumunta rito.
Para tumigil na ang mga bangungot ni Miyo, hindi ba?
Mga bangungot ni Miyo…
Dugo ng pamilyang Usuba ang dahilan, di ba?
Hindi ko maipagkakaila 'yan.
Pero mas tamang sabihin na ang sanhi ng mga bangungot ay…
dahil sa pambihirang kakayahan ni Miyo.
Ano?
Sinasabi mo bang may pambihirang kakayahan si Miyo?
Oo. Sigurado ako sa sinasabi ko.
Hindi lang ‘yan, mapanganib at makapangyarihan ang kakayahan niya.
Hindi. Imposible 'yan.
Dahil nasuri na ang Spirit-Sight ko at nalaman na…
Tama ka. Kadalasan, kung wala kang Spirit-Sight,
palatandaan 'to na hindi ka magtataglay ng anumang pambihirang kakayahan.
Kung gano'n, siguro wala akong…
Pero may kakaibang uri ng pambihirang kakayahan ang pamilyang Usuba.
Hindi mahalaga kung mayroon o wala kang Spirit-Sight.
May pambihirang kakayahan ka talaga.
Sigurado ako.
Hindi ba, Lolo?
Di kayo nagkakalayo. Kamukha mo si Sumi.
Ako ang pinuno ng pamilyang Usuba.
Yoshiro Usuba ang pangalan ko.
Ako ang ama ni Sumi Usuba.
At, Miyo, ako ang lolo mo.
Gumaan ba ang pakiramdam mo mula nang pumunta ka rito sa bahay?
Dahil nabanggit n'yo po 'yon, mas gumaan nga po.
Dahil 'yan sa barrier ng Usuba.
Kung mananatili ka sa bahay na ito,
babalik agad ang sigla sa katawan mo.
Ano ang mangyayari kung lalabas siya sa barrier?
Babangungutin na naman ba siya?
Tingin ko, gano'n nga.
Wala na bang paraan para mawala ang mga bangungot niya?
Siyempre, mayroon.
Pero kung nais mong maligtas si Miyo, may isang kondisyon.
Kiyoka Kudo,
ibabalik mo ba si Miyo sa amin?
Ano?
Ano ba talaga ang layunin mo?
Para sa amin,
napakaespesyal ni Miyo.
Para sa pamilya Usuba, mas mahalaga siya kaysa anumang bagay.
Kung gano'n, bakit ngayon lang?
Bakit hindi n'yo siya hinanap noon?
Hindi rin namin akalain na magigising ang pambihirang kakayahan ni Miyo.
Nito lang,
napansin namin na nagkakaroon siya ng palantandaan ng pambihirang kakayahan.
At isa pa, bihira ang kakayahan niya
kaysa mga kakayahan ng pamilyang Usuba.
Ano?
Dream-Sight ang kakayahan ni Miyo.
Kakayahan 'to para manipulahin ang panaginip ng mga tao.
Ito marahil ang dahilan kung bakit binabangungot si Miyo,
Dream-Sight kasi ang kakayahan niya.
Kung hindi ito direktang makokontrol ng pamilyang Usuba,
balang araw, tiyak na kamalasan ang kahahantungan nito.
Ganiyan kapanganib ang kakayahan niya.
Ano'ng balak mong gawin kay Miyo?
Simple lang.
Sinusubukan lang namin siyang ibalik sa kung saan siya nararapat.
Dahil sa pagkakaroon niya ng kakayahan na Dream-Sight,
hindi kami makapapayag na umalis siya sa pamilyang Usuba.
Walang silbi kahit na subukan mo na kunin siya sa 'kin.
Mr. Kudo.
Gusto lang namin sabihin na nagpapaliwanag kami sa 'yo
dahil isinasaalang-alang ka lang din namin.
Sa tingin mo ba papayag ako sa kalokohan mo?
Pakiusap, huminahon ka lang.
Tungkol ito sa pamilyang Usuba.
-Ano… -Itigil mo na 'yan.
Hindi puwedeng manatili si Miyo sa pamilya Usuba,
dahil si Miyo ang mapapangasawa ko.
-Tungkol ito sa pamilya Usuba. -Sir…
Hindi ka kapamilya.
Ang tagal n'yo siyang binalewala,
pero hinahanap n'yo siya kasi nalaman n'yo na may pambihira siyang kakayahan.
Sa palagay n'yo ba ganoon lang kadali 'yon?
Kahit ano'ng mangyari, hindi ko ibibigay sa inyo si Miyo.
Poprotektahan ko siya.
Sa tingin mo ba mapoprotektahan mo talaga si Miyo?
Ano?
Noong nagkainsidente sa pamilyang Saimori,
pinabayaan mong dakpin nila si Miyo at nasugatan siya.
Hindi lang 'yon, patuloy siyang binabangungot hanggang ngayon.
Hinayaan mo lang siyang mahirapan.
Masasabi mo bang pinoprotektahan mo siya?
Isa pa,
may iba ka pang importanteng kailangang gawin kaysa samahan siya rito.
Binuksan ang Libingan.
Nasa gitna tayo ng malawakang krisis.
Paano ka magkakaroon ng oras para protektahan si Miyo?
Walang-hiya ka!
Dahil sa akin, kinailangan niyang maghirap nang husto.
At pinag-alala ko pa siya…
Ano ang gusto mong gawin, Miyo?
Ano po?
Hindi…
Hindi ko alam.
Kung sinabi ko sa kaniya ngayon na gusto ko siyang makasama,
habang-buhay na siyang hindi makakalaya dahil sa 'kin.
Naiintindihan ko.
Mr. Kudo, walang nabuong kasunduan sa pag-uusap natin.
Gawin natin ito nang patas.
Daanin kaya natin sa duwelo at mapupunta si Miyo sa mananalo?
Isang duwelo?
Kung mananalo ka, tuturuan kita na kontrolin ang kakayahan ni Miyo.
Sa ganoong paraan, hindi niya kailangang magdusa sa mga bangungot.
Hindi ko ginusto na mauwi 'to sa ganito…
Duwelo dahil sa akin?
Tinatanggap ko. Tinatanggap ko ang alok mo.
Salamat.
Simulan na natin.
Magduwelo na tayo, lalaki sa lalaki?
Kung mananalo ka, ang pamilya Kudo,
at kung ako ang mananalo, ang pamilya Usuba
ang magiging tahanan ni Miyo.
Hindi mo na kailangan sabihin 'yan.
Seryosong duwelo ang sinabi ko.
Sapat na 'to.
Hindi ko pipigilan ang sarili ko.
Napakabagal.
Naku, pasensiya na.
Dulo ng espada mo ang puntirya ko pero nagmintis ako.
Sayang naman. Nagmintis ka rin.
Kakaiba ka talaga, gaya ng inaasahan ko.
Hindi na ako naaapektuhan ng pambihira mong kakayahan.
Oo nga pala. May sasabihin ako sa 'yo na kapaki-pakinabang.
Sa pamilyang Usuba, ang karamihan sa may pambihirang kakayahan
ay walang Spirit-Sight, gaya ko.
Alam mo ba kung bakit?
Kailangan ang Spirit-Sight sa pakikipaglaban sa Grotesqueries.
Ibig sabihin, hindi panlaban sa Grotesqueries ang kakayahan namin.
Ang kakayahan namin
ay para sa pakikipaglaban sa mga tao na may mga pambihrang kakayahan.
Gaya nito.
Ano'ng masasabi mo rito?
Hindi ba unti-unti ka nang nahihirapan
paniwalaan ang mga nakikita mo?
Napakataas ng kumpiyansa mo.
Matindi ang kaniyang kapangyarihan.
Kung may taong may pambihirang kakayahan na kasing lakas mo na mawawalan ng kontrol
at sinusubukang manakit, may makakapigil ba sa 'yo?
Kami ang may kakayahan…
Gamit ang kakaibang kakayahan ng mga Usuba
na magmanipula ng mga isip, magagawa namin!
Ito ang dahilan kung bakit nagtago ang pamilya Usuba sa anino ng kasaysayan.
Lihim kaming nagsilbi kay Mikado
at nabuhay bilang mga sandata
laban sa mga nagtataglay ng pambihirang kakayahan.
Ano'ng problema?
'Yan lang ba ang pambihirang kakayahan ng pamilyang Usuba?
Kahanga-hanga.
Wala pang nakakalaban nang ganoon kabilis sa mga ilusyon ko.
Oras na para tapusin 'to.
Hindi ako papayag na gawin mo 'yon.
Hindi dapat matalo ang Usuba sa taong may pambihirang kakayahan.
Hindi 'yon maaari.
Gaya ng sinabi ko, wala nang epekto ang ilusyon mo.
Sir, tama na!
Madadamay ka sa laban nila kung lalapit ka pa.
Gusto mo bang mamatay?
Maiiwasan mo ba 'to?
Tapos na ang duwelo.
Sir!
Ako ang panalo.
Sir…
Sandali, dito ka lang.
Hindi mo ba ipuputok? Akala ko seryosong duwelo ito.
Hindi ko na kailangan gawin 'yon.
Malinaw na ang resulta.
Sir!
Miyo!
Sir!
Malakas ka.
Pero…
ang pagprotekta kay Miyo…
Sir!
Miyo!
Trabaho ko 'yon.
Sir…
Mas malala ang sitwasyon kaysa inaasahan.
May isa pang lumitaw na problema?
Oo.
Ayon sa mga ulat,
mag-isang kumikilos ang Grotesqueries noon.
Pero…
ngayon nagsimula na silang kumilos bilang grupo.
Hindi maaari…
Kailangan nating makisabay sa mga pagkilos nila
at baguhin ang plano nang naaayon.
Makipag-usap ka kaagad kay Kudo.
Masusunod.
Hindi ako makapaniwala!
Matamlay kang bumalik dahil natalo ka?
May sugat ka rin.
Pasensiya na.
Kung may oras kang humingi ng tawad,
ibalik mo si Miyo ngayon din.
Hindi ko magagawa 'yon.
Ha? Ano'ng sabi mo--
Natalo ako sa duwelo.
Wala…
akong karapatang bawiin siya.
Aray!
Hoy!
Hindi mahalaga kung ano'ng iniisip ng isang talunang gaya mo.
Hindi puwedeng basta mo na lang iwanan si Miyo.
Pero hindi rin sigurado si Miyo…
kung sino ang dapat niyang piliin, ako o ang pamilya niya.
Sabi niya, hindi niya alam.
Nakakainis ka!
Isipin mong mabuti ang sitwasyon.
Kahit gaano ka kalupit sa kaniya,
alam mong wala siyang sasabihing ganiyan para makaganti.
Sinisisi niya ang sarili niya.
Sa tingin niya masama siya dahil hindi ka niya naiintindihan.
Gustong-gusto niyang manatili sa tabi mo.
Pero alam niyang matatapos ang lahat kapag tinalikuran ka niya.
Kaya gusto niyang baguhin ang sarili niya.
Gusto niyang kailanganin mo siya.
Siyempre, natatakot siya na magtapat sa 'yo.
Kung gano'n…
malaking pagkakamali ang nagawa ko.
Umayos ka nga!
Ikaw lang ang mayroon siya.
Naiintindihan ko. Pupunta ako kaagad.
Pupunta ako sa headquarters.
Nagbibiro ka ba?
Babalewalain mo na lang ba si Miyo at magtatrabaho?
May biglaang nangyari.
Pero, hindi 'yon dahilan para--
Buhay ng lahat ang nakataya rito.
Sabihin na nating babalewalain ko ang misyon ko at may mga namatay,
tiyak na sisisihin ni Miyo ang sarili niya.
Kailangan kong umalis.
Kapag natapos ko na ang lahat, iuuwi ko si Miyo anuman ang mangyari.
Kung 'yan ang gusto mo, tapusin mo agad ang trabaho mo.
Sige. Aalis na ako.
Hintayin mo ako, Miyo.
May problema ba?
Siguro.
Hindi maganda ang nararamdaman ko…
Pero sa tingin ko, ang magtiwala na lang ang magagawa ko.
Malapit na.
Darating ang araw na iyon…
na mawawala na ang lahat ng naging banta sa atin.
Parating na sila sa imperyal na lungsod?
Oo.
Pakiulat sa akin ang pagkilos ng hukbo habang nangyayari ito.
Sige. Salamat.
Kung sakaling hindi mapigilan ng Special Anti-grostequerie Unit
ang Grotesqueries…
Ano ang mangyayari sa imperyal na lungsod?
Gayunpaman, ngayong nakabalik na si Miyo sa pamilyang Usuba,
matutuon ko na ang pansin ko sa trabaho.
Uy, Lolo?
Ano 'yon, Arata?
Hanggang kailan po ako maghihintay para magkaro'n ng sariling tungkulin?
Hindi ko talaga alam.
Huwag kang mag-alala.
Darating ang araw na iyon.
At magkakaroon ka ng trabaho.
Magkakaroon ka ng tungkulin na ikaw lang ang makagagawa.
Sa wakas, dumating na ang araw na 'yon.
Ngayon kailangan ko nang gawin ang trabaho ko
na ako lang ang makagagawa.
Pasok.
Ms. Miyo, kumusta ang pakiramdam mo?
Kumusta ang mapapangasawa ko?
Ayos lang ba siya?
Pinaalis ko lang siya rito gamit ang puwersa ng barrier.
Ligtas siyang nakauwi at nabalitaan kong bumalik na siya sa trabaho gaya ng dati.
Manhid talaga siya.
Pinili niya ang trabaho kaysa sa 'yo.
Naging maayos naman.
Nangyari ang lahat ayon sa kung ano ang dapat.
Ganito dapat talaga ang mangyayari.
Nanay…
May kakayahan si Ms. Sumi na kumonekta sa isip ng mga tao.
Nakakabasa siya ng isip ng tao.
Ano?
Nakapaghahatid siya ng mensahe sa isipan ng mga tao.
Minsan ang anak ng taong may pambihirang kakayahan
ay nagkakaroon ng mga kakaibang pambihirang kakayahan.
At 'yon ang kakayahang taglay mo,
ang Dream-Sight.
Bahagi lang ng Dream-Sight
ang inilarawan ko kay Mr. Kudo.
Ano?
Ang kapangyarihang pumasok sa isipan ng sinuman habang natutulog sila
at manipulahin ang panaginip ang kakayahan ng Dream-Sight.
Kailangang matulog ng lahat ng tao.
Kaya kahit gaano pa sila kalakas, kayang manipulahin ang isip nila
o mapaniwala.
Pero hindi lang 'yon.
Habang lumalakas ang Dream-Sight mo, makikita mo sa panaginip
ang nakaraan, kasalukuyan at hinaharap.
Makikita mo ang lahat ng panahon.
Isang napakalakas na abilidad…
At taglay ko ito?
Pasensiya na
sa pagbigay sa 'yo ng napakaraming impormasyon nang sabay-sabay.
Pero bakit…
hindi pa nagigising ang kakayahan ko hanggang ngayon?
May dahilan 'yan.
May nagselyo sa pambihirang kakayahan mo.
Sinelyuhan? Sino naman ang gagawa n'on?
Ang iyong ina, si Sumi, sinelyuhan niya ang kakayahan mo.
Si Nanay?
Bakit ginawa 'yon ni Nanay?
Kailangan ko nang simulan ang kuwento
mula no'ng hindi ka pa ipinapanganak
para maipaliwanag ko ang dahilan.
Sasabihin ko sa 'yo ang lahat.
Sasabihin ko sa 'yo kung bakit ipinakasal si Sumi sa pamilyang Saimori,
at bakit niya sinelyuhan ang pambihirang kakayahan mo.
Ang pagsasalin ng subtitle ay ginawa ni Dulce Valdoz